**БАТСҮМБЭР СУМЫН ИТХ, АЖЛЫН АЛБАНААС**

**2022 ОНЫ 7-Р САРД ХИЙЖ ГҮЙЦЭТГЭСЭН АЖЛЫН ТАЙЛАН**

 2022.07.26. Мандал.

Сумын ИТХ, Ажлын албанаас 7 дугаар сард дараах ажлуудыг хийж гүйцэтгэлээ.

**I. Сумын ИТХ болон Зөвлөлийн хүрээнд:**

Сумын ИТХ-ын 8 дугаар хуралдаан 2022 оны 07-р сарын 05-ны өдөр, Хурлын Зөвлөлийн 5-р хуралдаан 6-р сарын 13, ээлжит бус 1-р хуралдаан 06-р сарын 20-ны өдөр тус тус хуралдлаа.

**Сумын ИТХ-ын VIII хуралдаанаар:**

1.Тариалангийн бүс нутаг тогтоох талаар саналыг суманд хэвээр үлдээхээр уламжлах аймгийн ИТХ-ын ажлын албанд уламжилав.

2.Сумын 2022 оны хөгжлийн жилийн төлөвлөгөөний дэвшүүлсэн 41 зорилт, 138 арга хэмжээний хэрэгжилтийн явц 62,4 хувийн гүйцэтгэлтэй тул “Эрчимжүүлэх шаардлагатай” гэж дүгнэв.

3.Сумын 2022 оны газар зохион байгуулалтын төлөвлөгөөний хэрэгжилт 58 хувийн гүйцэтгэлтэй тул “Эрчимжүүлэх шаардлагатай” гэж дүгнэв.

 4.Сумын Засаг даргын 2020-2024 оны үйл ажиллагааны хөтөлбөрийн дэвшүүлсэн 47 зорилт, 187 арга хэмжээний хэрэгжилтийн явц 68,9 хувийн гүйцэтгэлтэй тул “Эрчимжүүлэх шаардлагатай” гэж дүгнэв.

 5.Сумын 2022 оны орон нутгийн төсвийн гүйцэтгэлийн явцыг батламжлав.

 6.Сумын 2022 оны төсвийн тодотголыг зарлагын хэмжээг 1963022,3мянган төгрөг, сумын татварын болон татварын бус орлого 855693,8 мянган төгрөг, сумын төсөвт аймгийн төсвөөс олгох санхүүгийн дэмжлэг 651205,5мянган төгрөг, сумын төсөвт аймгийн орон нутгийн хөгжлийн сангаас сумын орон нутгийн хөгжлийн санд олгох орлогын шилжүүлэг 316623,0 мянган төгрөг, орон нутгийн шилжих үлдэгдлийг 6642,5 мянган төгрөг, сум хөгжүүлэх сангийн төсвийн урьд оны үлдэгдэл 150300,0 мянган төгрөг, орон нутгийн хөгжлийн сангийн урьд оны шилжих үлдэгдэл 110000,0 мянган төгрөг, 2021 оны татварын буцаан олголтын зөрүү 10671,0 мянган төгрөгөөр тус тус баталж хурал тодотголоор 1320,0, ЗДТГ 5322,5 төгрөгийг нэмэлтээр тусгасан.

 7.Сумын иргэдийн Төлөөлөгчдийн Хурлын Ажлын албаны 2022 оны гүйцэтгэлийн төлөвлөгөөний хэрэгжилт 70 хувийн гүйцэтгэлтэй тул “Тодорхой үр дүнд хүрсэн” гэж дүгнэв.

**Сумын ИТХ-ын Зөвлөлийн V хуралдаанаар:**

1.Сумын Засаг даргын 2020-2024 оны үйл ажиллагааны хөтөлбөрийн хэрэгжилт

2.Сумын 2022 оны хөгжлийн жилийн төлөвлөгөөний хэрэгжилт

3.Сумын 2022 оны газар зохион байгуулалтын төлөвлөгөө, газрын тодотголын хэрэгжилт

4.Сумын 2022 оны төсвийн гүйцэтгэлийн явц

5.Сумын ИТХ-ын тогтоолын хэрэгжилт

6.Сумын ИТХ-ын ээлжит 8 дугаар хуралдааны тов тогтоох тухай асуудлыг хэлэлцлээ.

**Сумын ИТХ-ын Зөвлөлийн ээлжит бус I хуралдаанаар:**

1.Тариалангийн бүс нутаг хэвээр үлдээх саналыг аймгийн ИТХ-ын ажлын албанд уламжилав.

2.Ардын хувьсгалын 100 жилийн ойн медалиар шагнагдах 90 хүний нэрсийг 4 багийн Засаг дарга саналыг нэгтгэж нэрсийн жагсаалтыг албан тоотоор цахимаар хүргүүлсэн.

**II. Нийтийг хамарсан үйл ажиллагааны хүрээнд:**

УИХ-ын гишүүн Н.Энхболд 6 дугаар сарын 24-ны өдөр иргэдтэй хийсэн уулзалтаар Үндсэн хуулийн нэмэлт өөрчлөлт оруулах дараах 4 чиглэлээр цаазын ялыг сэргээх, сумын Засаг даргын иргэдээс сонгох, УИХ-ын гишүүдийн тоог нэмэгдүүлэх, Төрийн сүлдийг өөрчлөх саналыг авсан.

Сумын 07 дугаар сарын 7, 8-ны өдөр тэмдэглэн өнгөрүүлэх 98 жилийн ойн баяр наадмын комисст ажилласан. Сумын удирдлагууд ардын хувьсгалын 100 жилийн ойн медалиар шагнагдсан иргэдийн шагналын сумын наадмын баяраар хүндэтгэлтэйгээр гардуулсан.

**III. Сумын ИТХ-ын Ажлын албаны хүрээнд:**

Энэ 7 дугаар сард сумын ИТХ-ын дарга, Ажлын албанд хандсан 3 албан бичиг ирснийг бүртгэн, хариу хүргүүлэх шаардлагатай 2 албан бичгийн хариуг хугацаанд нь хүргүүлсэн. Сумын ИТХ-ын дарга, Ажлын албанд ирсэн 1 иргэний өргөдлийг төлөөлөгчдийн хурлаар хэлэлцэж өргөдлийн хугацааг сунгалаа.

Хурлын ажлын албаны мэргэжилтний албан тушаалын тодорхойлолтыг нарийн бичгийн даргын тушаал гаргаж баталгаажуулж, ТҮ-5 архив, бичиг хэргийн ажилтны албан тушаалын тодорхойлолтыг боловсруулж аймгийн ИТХ-ын ажлын албанд хүргүүлсэн.

Хурал шатахуунд 298400, шуудан холбоонд 16000, процессор худалдаж авахад 1492000 төгрөгний гүйлгээг тус тус хийлээ.

Төрийн албаны зөвлөлийн 7:4:10 сургалтын талаар саналаа 7 дугаар сарын 21-нд цахимаар өгсөн.

Нутгийн өөрөө удирдах ёсны байгууллага үүсэж хөгжсөний 30 жилийн ойг 8 дугаар сарын 12-ны өдөр тэмдэглэн зохион байгуулах ажлын бэлтгэлийг хангаж аймгийн ИТХ-ын “хүндэт тэмдэг, жуух”-аар шагнуулахаар 6 хүний шагналын анкетийг хүргүүлнэ.

Сумын хурлын 2023 оны төсвийн төсөлд шинээр хурлын ажлын албаны 2 орон тооны цалингийн сан, ня-богийн урамшуулал, төлөөлөгчийн үйл ажиллагааны зардал, төлөөлөгчийн урамшуулалын зардлыг суулгасан аймгийн Санхүү, төрийн сангийн хэлтэст 7 дугаар сарын 27-нд хүргүүлнэ.

**Цагаатгах ажлыг удирдан зохион байгуулах сумын салбар комиссын ажлын хүрээнд:**

Монгол Улсын Ерөнхийлөгчийн санаачилсан “Тэрбум мод” үндэсний хөдөлгөөний хүрээнд хэлмэгдэгсдийн дурсгалд зориулан мод тарих аяны хүрээнд 29 ш мод тарьж, дурсгалыг хүндэтгэх 60х60 хэмжээтэй самбарыг байрлуулсан. Төлөөлөгчдийн ажиллах хуваарь гаргаж модоо услаж, арчилж байна.

**Сумын Гэмт хэргээс урьдчилан сэргийлэх ажлыг зохицуулах салбар зөвлөлийн ажлын хүрээнд:**

Цагдаагийн Ерөнхий газраас зам тээврийн гэмт хэрэг, ослоос урьдчилан сэргийлэх зорилгоор "Аажуу явбал аяндаа хүрнэ дээ" нэгдсэн арга хэмжээг орон даяар эхлүүлсэнтэй холбоотойгоор 2х2 хэмжээтэй самбарыг 324-р точикийн засмал замын хажууд байршуулсан. 07 дугаар сард 5 удаа зам тээврийн осол, гэмтлээс урьдчилан сэргийлэх чиглэлээр УБТЗ-ын 2-р ангийн цагдаа, 3 сонсогчийн хамт хяналт шалгаж хийж ажилласан.

 МЭДЭЭ БЭЛТГЭСЭН:

АЖЛЫН АЛБАНЫ ДАРГА Н.МӨНХЗУЛ